મહારાષ્ટ્રના પગલે પગલે પણ હવે ગુજરાતમાં પણ ગણેશ મંડળો ભારે ધૂમધામથી ગણપતિ સ્થાપન અને ઉત્સવ મનાવે છે. એરિયા પ્રમાણે ગણપતિ હોય છે જેમ કે અમદાવાદમાં શ્યામલ ચાર રસ્તા પર જે ગણેશજીની સ્થાપના થાય છે તે શ્યામલ કા રાજા તરીકે ઓળખાય છે એવી જ રીતે અનેક સ્થળે ગણપતિ સ્થાપન કરવામાં આવે છે. ગુજરાતમાં મોટાં શહેરોમાં તમામ મોટી કંપનીઓ કે પેઢીઓમાં ગણપતિ સ્થાપન કરવામાં આવે છે. લોકો પણ હવે મોટી સંખ્યામાં પોતાના ઘરે એક દિવસના ગણપતિ, બે કે ત્રણ કે પાંચ કે દસ દિવસના ગણપતિ તેડે છે. આમ હવે ગુજરાતમાં પણ ગણેશ ઉત્સવની રંગેચંગે ઉજવણી થાય છે. જો તમે પણ ગણપતિ તેડતા હોય તો જાણો અહિં ક્યો સમય છે શ્રેષ્ઠ, ક્યારે લાવવા ગણપતિ ક્યારે કરવું સ્થાપન ?